19/02/2010 | Administración LocalMunicipal
Oza dos Ríos
Anuncio aprobación definitiva PERI Castiñeiro

EDICTO CELESTINO AMIGO LIÑARES, Secretario do Concello de Oza dos Ríos (A Coruña) CERTIFICO Que o Concello Pleno, en sesión extraordinaria celebrada o 29 de setembro de 2009, adoptou o Acordo que literalmente se reproduce na súa parte dispositiva: APROBACIÓN DO PLAN ESPECIAL DE REFORMA INTERIOR DA ÁREA A. R. 2 CASTIÑEIRO.- Examinado o procedemento incoado para a tramitación e aprobación do Plan Especial de Reforma Interior da Area AR-2 Castiñeiro, delimitado no Plan Xeral de Ordenación Municipal de Oza dos Ríos, redactado por iniciativa privada a instancia de Stephen David Franz Arektout Godall, D. Julio e D. Agusti Pomeda Rezgui, e que contén as determinacións que prescribe a Lei 9/2002, de Ordenación Urbanística e Protección do Medio Rural de Galicia, incorporados os informes técnicos e xurídicos máis os da Compañías suminitradoras de servicios que corresponde. O Plan foi aprobado inicialmente pola Xunta de Goberno Local e sometido a información pública polo prazo e nas formas preceptuadas legalmente e notificados persoalmente os propietarios dos terreos afectados, sen que durante se formulasen reclamacións nin alegacións. Visto que simultaneamente, requiriuse informe da Diputación Provincial de A Coruña sin que formulase observacións nin alegacións. Visto o Informe de Secretaría que se incorpora ó expediente e do que se da conta, e de conformidade co disposto nos artigos 86.1 f) e 89.2 da Lei 9/2002, de 30 de decembro, de Ordenación Urbanística e Protección do Medio Rural de Galicia, e 22.2. c), da Lei 7/1985, de 2 de abril, Reguladora das Bases do Réxime Local, o Concello Pleno, por unanimidade acorda: PRIMEIRO. Aprobar definitivamente o Plan Especial de Reforma Interior da área da A. R. 2 Castiñeiro, para ordenar os terreos clasificados de solo urbano non consolidado para completar a urbanización dun ámbito residencial en Oza dos Ríos, promovido por D. Agusti Pomeda Rezgui e outros e redactado polo Arquitecto D. Hector Fabio Mirpuri Cazapal, sen que se produza modificación algunha no Proxecto e demáis documentación presentada para aprobación inicial. CUARTO. Publicar a aprobación definitiva no Diario Oficial de Galicia, aos efectos do establecido no artigo 92.1 da Lei 9/2002, de 30 de decembro, de Ordenación Urbanística e Protección do Medio Rural de Galicia. Igualmente, publicarase a aprobación definitiva xunto coa normativa e as ordenanzas do Plan Especial no Boletín Oficial da Provincia de A Coruña, todo elo en virtude do establecido no artigo 92.2 da lei 9/2002, de 30 de decembro, de Ordenación Urbanística e Protección do Medio Rural de Galicia. QUINTO. Comunicar o acordo de aprobación definitiva, en virtude do artigo 92.3 da Lei 9/2002, de 30 de decembro, de Ordenación Urbanística e Protección do Medio Rural de Galicia, aos efectos oportunos, á Consellería competente en materia de Urbanismo e Ordenación do Territorio, achegando unha copia autenticada de dous exemplares do Plan aprobado definitivamente con todos os planos e documentos que integran o plan sobre os que recaese acordo de aprobación definitiva, debidamente dilixenciados polo Secretario do Concello.» A efectos do establecido no artigo 92.3 da Lei 9/2002, de 30 de decembro, de Ordenación Urbanística e Protección do Medio Rural de Galicia, faise constar expresamente que a documentación correspondente foi remitida á Consellería de Medio Ambiente, Territorio e Infraestructuras da Xunta de Galicia nesta mesma data. Como anexo publícase a normativa e ordenanzas contidas no citado Plan. Contra o presente Acordo, en aplicación do artigo 107.3 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, e dado que aproba unha disposición de carácter xeral, poderá interpoñerse recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en A Coruña, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Oza dos Ríos, 27 de xaneiro de 2010. O Alcalde, José Ramón Peón Pérez 1. O presente Plan Especial de Reforma Interior, en adiante P. E. R. I., ordena un ámbito de solo urbano non consolidado de uso residencial no termo municipal de Oza dos Ríos.2. O P. E. R. I. non entrará en vigor ata que se teña producido a publicación no BOP dos textos íntegros do acordo de Aprobación Definitiva e da Normativa Urbanística, e transcorra o prazo previsto no Art.65.2 da Lei 7/85, de 2 de Abril, das Cortes Xerais. A súa vixencia será indefinida. As presentes Ordenanzas serán de aplicación obrigatoria para a redacción de Estudos de Detalle, Proxectos de Urbanización e de Edificación, de Reparcelación e de Parcelación, tanto privadas como de carácter público que se pretendan realizar dentro do ámbito do P. E. R. I. En tódolos puntos non desenvolvidos no presente P. E. R. I., estarase a o disposto no Plan Xeral de Ordenación Municipal de Oza dos Ríos.1. O alcance normativo do Plan deriva do contido normativo dos documentos que o integran: Ordenanzas reguladoras, Estudo Económico, Plan de Etapas e Planos de Ordenación que terán carácter obrigatorio.2. A cartografía a escala 1/1.000 que constitúe a base gráfica sobre a que se debuxou a planimetría terá o carácter de cartografía municipal oficial e o seu uso será obrigatorio para reflecti-lo emprazamento e determinacións de calquera actuación de planeamento o de calquera petición de licenza urbanística. O Concello poderá crea-la correspondente ordenanza para a expedición de copias reproducibles da cartografía oficial.1. A modificación de calquera dos elementos do P. E. R. I. axustarase ao previsto na Lei, e no non previsto, ao disposto por estas ordenanzas.2. As modificacións non poderán alterar en ningún caso o teito máximo de edificabilidade definido no Plan Xeral de Oza dos Ríos. Estarase ao disposto no artigo 94 da Lei 9/2002, modificada pola Lei 15/2004. Para a execución do P. E. R. I. redactarase obrigatoriamente o Proxecto de Urbanización correspondente. O Concello poderá esixi-la redacción de Estudos de Detalle cando a complexidade no deseño interior da parcela, a nivel de urbanización, circulación e aparcamento, o requira. A Execución do P. E. R. I. realizarase en un único Polígono. Fíxase como sistema de actuación o de compensación. A efectos destas ordenanzas, considéranse as definicións incluídas no Título III do Plan Xeral de Oza dos Ríos. De forma complementaria establécense as seguintes puntualizacións: Verá expresada en termos absolutos (metros cadrados edificables) para cada ámbito o norma zonal. Computarán edificabilidade tódalas superficies edificables de carácter lucrativo, calquera a que sexa o uso ao que se destinen, incluídas as construídas no subsolo e os aproveitamentos baixo cuberta, coa única excepción das construídas no subsolo con destino a aparcamentos e instalacións técnicas de servizos. A definición será substituída pola expresada no artigo 16 da Lei 9/2002 de ordenación urbanística e protección do medio rural de Galicia. A altura da edificación é a dimensión vertical dun edificio. Expresaranse en metros, medida dende a rasante do terreo ou pavimento ata a cara inferior do último forxado. A medición farase en calquera punto da fachada en contacto co terreo ou pavimento, se o houbese. A edificación no ámbito do P. E. R. I., adecuarase á norma zonal correspondente, en virtude do uso e tipo de edificación planeada. Os parámetros e determinacións reguladoras que se establecen para cada tipo son: − Aliñación exterior. − Altura máxima. − Superficie edificable máxima (aproveitamento). − Parcela mínima. − Recuamentos. − Ocupación máxima.1. Son as condicións que regulan as diferentes utilizacións dos terreos e edificacións segundo a actividade que se produza sobre eles.2. Os usos divídense en permitidos e prohibidos en base á súa adecuación a cada zona e aos fines da ordenación e á compatibilidade dos usos entre si.3. As compatibilidades de uso establécense en cada ordenanza, debéndose cumprir en todo caso as Normas Xerais de Uso do Plan Xeral de Oza dos Ríos. Son aquelas liñas que a futura edificación sobre rasante non pode sobrepasar, veñen definidas polos recuamentos máximos ou mínimos, no seu caso, á aliñación exterior ou aos lindes da parcela. O presente P. E. R. I. establece a superficie edificable máxima para cada cuarteirón, fixándose no Proxecto de Compensación as edificabilidades correspondentes a cada parcela. Permítense, de acordo á definición do Plan Xeral de Oza dos Ríos. Para o resto dos parámetros non definidos nestas Normas Comúns de Edificación, estarase ás Ordenanzas do P. X. O. M. A presente ordenanza adopta os parámetros e condiciones definidas na Ordenanza 4b do P. X. O. M. de Oza dos Ríos, coas seguintes particularidades derivadas da proposta de ordenación do P. E. R. I. Vivenda unifamiliar illada, con fachadas separadas a tódolos lindes de parcela. Para outros usos permitidos e diferentes á vivenda, adoptarase a tipoloxía de edificio exento ou illado. Uso global predominante: Vivenda en categoría 1ª. Vivenda Unifamiliar. Outros usos permitidos: − Garaxe-Aparcamento. Categorías 1ª, 2ª e 5ª. − Industrial: Categoría 1ª. − Comercial: Categoría 1ª. − Oficinas e Administrativo. − Hoteleiro: Categoría 3ª. − Educativo: Categoría 1ª. − Sanitario-Asistencial: Categoría 2ª. − Socio-Cultural: Categoría 1ª. − Deportivo − Relixioso. Estarase ao disposto no P. X. O. M. de Oza dos Ríos en canto a definición dos usos. O presente P. E. R. I. establece en termos absolutos o aproveitamento urbanístico para cada cuarteirón, conforme ao expresado no plano de ordenación. O Proxecto de compensación deberá reparti-lo aproveitamento para cada parcela resultante. A parcela mínima fíxase en 500 m². Será do 50% da superficie da parcela edificable. Será de dúas plantas (B+1), é dicir 7 m. Cumpriranse ámbalas dúas condicións. Os faldróns da cuberta realizaranse sen acaneos e cunha pendente máxima de 30º sexaxesi mais sobre a parte superior do forxado da última planta, en punta de voo, se o houbera, de cada unha das súas fachadas, sen superar en ningún punto os 3,60 m de altura de cuberta. O seu uso poderá ser residencial e/ou rochos e servizos xerais da edificación. En ningún caso poderán sobresaír elementos sobre o espazo así definido, agás o espazo que acolle a maquinaria do ascensor, as de evacuación de fumes, antenas e pararraios necesarios. Os materiais de acabado serán os axeitados para resolver satisfactoriamente a función encomendada. As pranchas onduladas de fibrocemento cubriranse con tella curva cerámica, sendo este material de uso preferente. O peche da parcela coincidirá coa aliñación grafiada en planos de ordenación. Mediante estudo de detalle e de xeito xustificado, poderá optarse por retrasar máis o muro de pechamento, quedando sempre resoltos os encontros cos peches das parcelas colindantes. Conforme ás determinacións expresadas na planimetría do P. X. O. M. de Oza dos Ríos, establécese un recuamento mínimo de 5,00 metros entre a edificación e a aliñación. Establécese unha separación de 35,00 metros entre a edificación e lindes con outras parcelas. O espazo libre resultante entre edificacións e lindeiros quedará convenientemente resolto para uso de aparcamento exterior, xardíns, actividades lúdico-deportivas, etc. Permítese a construción de sotos e semisotos baixo a edificación principal, respectando sempre a ocupación máxima permitida da parcela. Estarase ao disposto no artigo 9 da presente Normativa no referente a computa-la edificabilidade. Admítese a construción dun único anexo á edificación sempre que non supere os 30 m² edificables. Non terá a condición de peza habitable. Poden ser opacos ata unha altura de 1,00 m., podéndose superar esta altura con elementos calados ou vexetais, ata un máximo de 1,80 m. de altura, medidas ambas dende calquera punto do terreo. Esta condición débese cumprir na fronte e nos demais lindeiros. Os planos de ordenación determinan a reserva de prazas de aparcamento privadas correspondentes a cada cuarteirón. O Proxecto de compensación deberá asinar o número de prazas correspondente a cada parcela baixo o criterio de reparto en proporción á edificabilidade. En calquera caso, cumprirase a reserva mínima de dúas (2) prazas por vivenda. Aplicarase esta ordenanza á zona destinada ao solo de cesión destinado a equipamento deportivo de titularidade pública, a cal se grafía nos correspondentes planos de ordenación.2. Usos: O uso principal é deportivo. Admítense outro usos compatibles relacionados cos servizos técnicos da urbanización como un centro de transformación de media tensión, cadros de alumeado ou contedores de recollida selectiva de lixo.3. Parámetros urbanísticos: - Tipoloxía: Contémplase a construción dunha pista polideportiva descuberta. - Aliñación exterior: A definida nos planos de ordenación. Esta ordenanza regula o uso e utilización da parcela de cesión e titularidade pública para a localización dos espazos libres e zonas verdes ao servizo da colectividade. O uso específico é o de xardín no contexto dun ambiente residencial de baixa densidade. As áreas axardinadas ocuparán unha superficie mínima do 60% do total da zona destinada a espazo libre. O resto da superficie poderase destinar a espazos peonís, de estancia o de xogo. O nivel de urbanización entre estas dúas zonas será substancialmente diferente, limitándose na zona axardinada a unha instalación de rego e de alumeado, esta última de carácter puntual e xustificada no proxecto de urbanización. A zona peonil equiparase con mobiliario urbano axeitado ao ambiente natural existente. Autorízase nesta zona a colocación de xogos de nenos, dando cumprimento á lexislación sectorial en materia de seguridade. infantil ou similar. Será de madeira e a súa altura non superará os 0,50 metros. Respectarase a arboradura existente formada por piñeiros, castiñeiros e carballos. Comprende o solo destinado á estrutura viaria ao servizo da urbanización. Será de cesión e titularidade pública, e estará composto por zonas destinadas ao tránsito rodado, itinerarios peonís, aparcamentos vinculados á rede viaria. Nos correspondentes planos de ordenación queda definido xeometricamente mediante aliñacións. As rasantes serán as actuais, agás melloras puntuais nos cruces de rúas. Baixo rasante do sistema viario discorrerán as redes e elementos de urbanización do Sector. Para a execución do P. E. R. I. redactaranse Proxectos de Urbanización que terán en conta as determinacións expresadas nas presentes Normas, e no Plan Xeral de Ordenación Municipal de Oza dos Ríos.1. Os Proxecto de Urbanización teñen por obxecto a definición técnica precisa capaz de levar a cabo a execución da urbanización definida no Plan.2. Os Proxecto de Urbanización non poderán cambia-las determinacións do P. E. R. I. en canto a ordenación, réxime do solo e niveis de uso e intensidade. Todo o máis, poderán realizar axustes de detalle froito do proceso de adaptación das determinacións á realidade física.3. A efectos do alcance dos Proxectos, as obras de urbanización despézanse nos seguintes puntos: - Apertura de viario e aparcamento en superficie. - Tratamento de superficies, pavimentación. - Xardinería e acondicionamento de espazos libres. - Redes de distribución (auga, gas, electricidade). - Alumeado público. - Telefonía e outras telecomunicacións. - Redes de evacuación de augas pluviais e residuais. - Outros.4. Os Proxecto de Urbanización deberán resolver adecuadamente os enlaces dos servizos existentes exteriores ao ámbito nos termos expresados no presente P. E. R. I., comprobando, en calquera caso, a capacidade destes para soporta-las cargas engadidas pola nova urbanización.5. Os Proxectos de Urbanización darán cumprimento das diferentes lexislacións sectoriais e específicas que correspondan a cada caso, en especial, a Lei 8/1997 de accesibilidade e supresión de barreiras na Comunidade Autónoma de Galicia, e o Regulamento que a desenvolve.1. Os Proxectos de Urbanización terán a documentación necesaria para a correcta posta en práctica das súas determinacións que, en calquera caso, será a mínima esixida no punto 69 do regulamento de Planeamento.2. Os Proxectos estarán redactados de forma que permitan a persoas distintas aos autores, a dirección e execución das obras, as cales formarán un conxunto terminado, de modo que o seu funcionamento sexa completo.3. Tódolos Proxectos irán datados e firmados por técnico competente, sobre o que recaerá a responsabilidade do Proxecto e a súa adecuación ao planeamento antecedente.4. Incluirase un Anexo que xustifique o cumprimento dos criterios básicos que establece a Lei 8/1997 de accesibilidade e supresión de barreiras na Comunidade Autónoma de Galicia, e o Regulamento que a desenvolve. Os Proxectos de Urbanización tramitaranse e aprobarán conforme ao disposto na lexislación urbanística. Forman parte da rede viaria os espazos definidos no presente Plan destinados ao tránsito e circulación da poboación, xa sexa peonil ou motorizada. Inclúen as zonas axardinadas ao servizo desta, como illotes ou rotondas.1) Para calcula-la pavimentación de calzadas nas vías rodadas terase en conta, tanto o espesor das capas de firme necesario como o material a empregar na capa de rodaxe, o carácter e o tráfico das mesmas.2) Con carácter aconsellable, en tódolos casos e de forma obrigada en terreos arxilosos, disporase unha primeira capa de area do río que actuando como drenaxe evite que as arxilas se mesturen coas capas superiores do pavimento.3) Cando existan desniveis na proximidade inmediata das vías, estes trataranse de forma que os noiros necesarios teñan unha pendente que impida o corremento de terras, colocando muros de contención nos lugares en que se faga preciso.4) Os materiais de pavimentación elixiranse de acordo cun código funcional que distinga a categoría do espazo, circulación rodada, peonil, estancia de persoas e de vehículos, uso conxunto de persoas e de vehículos, etc. As bandas de aparcamento realizaranse con pavimentos filtrantes tipo celosía ou adoquín con xunta verde.5) O solo de beirarrúas e recorridos peonís resolveranse con materiais que non dificulten a circulación das persoas e de vehículos de mano.6) As tapas de arquetas, rexistros, etc. orientaranse tendo en conta as xuntas dos elementos do paramento e nivelaranse co seu plano de tal forma que non resalten sobre o mesmo.7) As diferenzas de nivel entre distintos pavimentos resolveranse con bordos ou outros elementos de separación que definan claramente os seus perímetros.8) Os accesos rodados ás parcelas edificables nunca deformarán o perfil lonxitudinal das beirarrúas.9) Deberanse instalar en beirarrúas reixas de ventilación de redes e outros elementos soterrados, dispoñeranse de modo que non supoñan risco.10) Como norma xeral en rúas con pendente superior ao 6% será recomendable dispor un pavimento antiesbarrante.11) A pendente mínima será do 0,8%. Admitiranse excepcionalmente pendentes menores sempre que o proxecto resolva axeitadamente o drenaxe da plataforma, utilizando levadas, ampliando a frecuencia de sumidoiros, etc.12) O deseño dos itinerarios peonís, vaos e pasos de peóns realizarase conforme aos criterios expostos no artigo 6 do Anexo da Lei 8/1997 de accesibilidade e supresión de barreiras na Comunidade Autónoma de Galicia 1) As beirarrúas acompañaranse preferentemente de aliñacións de árbores, sendo obrigatorias alí onde se indica en Planos de Ordenación.2) Os sistemas de rego por circulación superficial non ofrecerán solucións de continuidade co pavimento. Se as gabias e canles son profundas e entrañan perigo para os viandantes contarán coas correspondentes proteccións.3) Os espazos verdes deberán ser acondicionados na súa totalidade, evitando espazos residuais sen tratamento algún.4) Prohíbese a plantación arbórea sobre a vertical de calquera infraestrutura.5) A distancia mínima entre os troncos das árbores e o peche de parcelas ou a liña de edificación, será de 1,50 m. Establécese unha dotación mínima de 190 litros por habitante e día. A rede quedará dividida en sectores mediante chaves de paso, situadas de forma que en caso de avaría dun tramo non implique o peche das chaves en conducións de diámetro superior. Previuse dotar á urbanización dunha rede de hidrantes contraincendios, a cal poida permiti-lo funcionamento simultáneo de dous hidrantes consecutivos durante dous horas cada un deles, cun caudal de 1.000 l./min., e unha presión mínima de 10 m. c. a., segundo se desprende do Apéndice nº 2 da NBE-CPI-96. Colocaranse conforme ao indicado en planos. As conducións situaranse a unha profundidade mínima de 0,60 m e irán reforzadas con envolvente de formigón nos cruces de calzada. Os tubos de auga potable irán sempre a cota superior ás de saneamento. O aloxamento vertical mínimo entre ditos tubos será de 0,30 metros. Estableceranse en tódalas zonas de parque e xardín unha instalación de rego para un consumo mínimo diario de 20 m³/Ha. As bocas de rego serán dos mesmos materiais e modelos adoptados polo Concello, conectadas a redes independentes derivadas da rede xeral, cas súas correspondentes chaves de paso. A distancia entre as bocas de rego xustificarase de acordo coa presión da rede, de tal forma que os radios de acción se superpoñan o necesario, para non deixar espazos sen cubrir. O saneamento realizarase cun sistema separativo, tal e como se reflicte nos Planos de Ordenación. Para o cálculo da rede de augas residuais, tomarase a referencia de 190 litros por habitante e día. Para o cálculo da rede de augas pluviais, os caudais tomaranse de datos pluviométricos oficiais. Ámbalas dúas redes realizaranse en condutos ou colectores soterrados, intercalando os pozos de rexistro necesarios para as acometidas dende os rueiros edificables no caso da rede de residuais, como dos sumidoiros no caso das pluviais. As piscinas e estanques que se poidan executar nas parcelas edificables, terán que estar conectadas necesariamente, a efectos de baleirado, á rede de pluviais. Para evitar grandes velocidades de evacuación, colocaranse pozos de resalto. A pendente mínima será do 0,5%. Nos inicios da rede de residuais, disporanse cámaras de descarga automática co obxecto de palia-los problemas derivados da baixa velocidade na época de estiaxe. O diámetro das conducións non será inferior a 30 cm. A velocidade de evacuación estará comprendida entre 4 e 0,6 metros por segundo. Esixirase, previo vertido á rede pública, a correspondente predepuración cando a composición do vertido non se axuste ás directrices do Medio Ambiente ou se supere a capacidade técnica da depuradora municipal. A rede conectarase, no seu punto baixo, á EDAR municipal.1. Rede eléctrica de Media Tensión e Centro de Transformación.- A potencia prevista calcularase seguindo as Instrucións Complementarias ao vixente Regulamento Electrotécnico de Baixa Tensión. Para as zonas de uso residencial establécese unha potencia, prevista para toda a actuación, de 2.800 Kw. O Centro de Transformación cubicarase na parcela deportiva, debendo ter acceso dende a vía pública. Serán de dobre entrada (bucle) co fin de alimentalos dende dous puntos distintos.2. Rede eléctrica de Baixa Tensión.- Para a determinación das demandas de enerxía eléctrica terase en conta o vixente Regulamento Electrotécnico de Baixa Tensión, considerándose para isto os seguintes apartados: - Nº de Kw que precisarán os edificios privados. - Nº de Kw que precisarán as instalacións destinadas a equipamentos público. - Nº de Kw que precisará o alumeado público de viais e zonas axardinadas. Unha vez obtida a distribución de cargas coas distancias respectivas, dende estas e os Centros de Transformación, procederase ao cálculo de cada derivación, tendo en conta a capacidade admisible e a caída de tensión. Como criterio xeral, seguirase o da empresa subministradora. As fórmulas que se aplicarán para o cálculo son: P = 1,73. V. I. cos ϕ S = 1,73. L. I. cos ϕ 35 e Onde: P = potencia en W V = Tensión nominal entre fases I = Intensidade en amperios (A) cos ϕ = Factor de potencia, estimado en 0,9 L = Lonxitude da derivación, en metros 35 = Condutividade para o alumeado e = Caída de tensión Para tódalas intensidades máximas admisibles nos condutores terase en conta a disposición ITC-BT-19 do vixente Regulamento Electrotécnico de Baixa Tensión. Como criterio xeral as liñas para alumeado de viais serán en cable de cobre 1.000 V. de secciones 4x10+T e 4x6+T, aloxadas en canalización independente en tubo de canalización illante corrugado tipo “Glassman” de 63 mm. As derivacións a puntos de luz serán de 2x2,5 mm² para báculos e 2x1,5 mm² para farois de menos entidade e potencia. En cada Centro de Transformación ao efecto, disporase dun armario illante con equipo de medida. Acaroado a este instalarase outro cos equipos de protección e accionamento axeitados, con posibilidade de dotación de célula fotoeléctrica e temporizador. A fórmula a aplicar para o cálculo do alumeado público, será: D = F. n. f Em. A Nas que: D = Distancia entre luminarias F = Fluxo luminoso da lámpada n = Factor de utilización f = Factor de conservación Em = Nivel luminoso mínimo A = Anchura da calzada As seccións do condutor calcularanse tendo en conta os dous efectos de densidade de corrente e de caída de tensión, non sendo esta superior ao 3% dende a orixe da instalación, segundo a Instrución ITC-BT-19 do vixente Regulamento Electrotécnico de Baixa Tensión. Para o cálculo de secciones por densidade de corrente, aplicaranse as seguintes fórmulas: I = 1,8. P E. cos a I = 1,8. P 1,73. E. cos a Unha vez calculada a sección por densidade de corrente, aplicando as táboa da Instrución ITC-BT-19 do vixente Regulamento Electrotécnico de Baixa Tensión, comprobarase a súa validez polo cálculo da caída de tensión, mediante a aplicación das seguintes fórmulas: S = 2.1. l. cos a K. e S = 1,73.1. l. cos a K. e Onde: I = Intensidade nominal en amperios P = Potencia en vatios E = Tensión en voltios Cos a = Factor de potencia (En receptores ohmicos puros será a unidade) S = Sección do condutor en mm² l = Lonxitude do tramo en metros K = Coeficiente de condutibilidade, que toma o valor 56 para o cobre e 35 para o aluminio e = Caída de tensión en voltios 1,8 = Factor polo que hai que multiplica-la potencia das lámpadas cando estas sexan de descarga. Realizarase un estudo luminotécnico tendente a minimiza-la contaminación luminosa, en especial no viario paralelo ao canle do Rego da Balsa. Deixarase prevista unha rede de telefonía e telecomunicacións, segundo se describe no correspondente Plano de Ordenación. A instalación irá sempre baixo a beirarrúa, establecéndose un mínimo de 4 tubos de PVC de diámetro 63 mm. Disporanse arquetas distanciadas un mínimo de 100 m. Será de aplicación a lexislación vixente en telecomunicacións, así como as normas particulares das compañías subministradoras.1. O Proxecto de Urbanización correspondente aos espazos libres reservados polo presente Plan terán en conta a zonificación establecida a efectos da dotación dos servizos de rego e alumeado, dos elementos do mobiliario urbano e de xogo, do arborecido e da pavimentación das sendas e itinerarios peonís.2. Terase especial observancia á Lei 8/1997 de accesibilidade e supresión de barreiras arquitectónicas, na definición de pendentes mínimas e máximas, pavimentos e bordos, niveis de iluminación e deseño do mobiliario en xeral.3. Procurarase non abusar de pavimentos duros e da dotación do mobiliario urbano, co obxecto de establecer un equilibrio entre o espazo natural circundante e as necesidades de urbanización. O mobiliario infantil das áreas de xogo cumprirá a normativa de seguridade vixente. Para o almacenamento dos lixos da urbanización, habilitaranse espazos que terán capacidade suficiente para alberga-los contedores necesarios, conforme ao número, tamaño e tipo dos existentes no Concello e o seu sistema de recollida selectiva. Deseñaranse no Proxecto de Urbanización cos criterios básicos de funcionalidade e capacidade de minimiza-lo impacto visual dos contedores. Contarán cunha billa e un sumidoiro para proceder á súa periódica limpeza. O Proxecto de Urbanización definirá e localizará aqueles elementos de mobiliario urbano na urbanización, e que como mínimo serán os seguintes: - elementos de iluminación - bancos - papeleiras - xogos de niños - sinalización de fincas A colocación de estes elementos en relación aos espazos peonís, deberán cumpri-las distancias mínimas expostas no Anexo da Lei 8/1997 de accesibilidade e supresión de barreiras arquitectónicas. A conservación e mantemento do ámbito de urbanización serán a cargo dos propietarios dos terreos comprendidos nos polígonos de actuación que, a tal fin, terán que se integrar nunha Entidade de Conservación. Todo propietario que execute unha obra, de calquera natureza, será responsable ante o Concello dos danos que coa súa execución poida ocasionar nas vías públicas ou servizos municipais. Se as obras que se executan afectan a servizos de carácter xeral ou público, os propietarios comunicarano por escrito ás empresas correspondentes ou entidades administrativas, con oito días de antelación ao comezo das mesmas, en cuxo prazo ditas empresas ou entidades deberán toma-las medidas oportunas en evitación de danos propios ou a terceiros, dos que serán responsables dende a finalización do prazo anteriormente mencionado. Os escombros e provisións de materiais, non poderanse amontoar na vía pública, nin apoiados nos valados ou muros de peche. Tódalas estadas auxiliares da construción, deberanse executar baixo dirección facultativa competente e dotaráselles das precaucións necesarias para evitar que os materiais e ferramentas de traballos poidan caer á rúa, na que se colocarán as sinais de precaución que en cada caso sexan convenientes. En toda clase de construción, así como no uso de maquinaria auxiliar da mesma, gardaranse as precaucións de seguridade no traballo, esixidas polas leis vixentes en cada momento sobre a materia.1. En toda obra de nova planta ou derribo, e nas de reforma ou conservación que afecten ás fachadas, terá que se colocar un valado de protección de 2 metros de altura, como mínimo, de materiais que ofrezan seguridade e conservación decorosa, e situada á distancia máxima de 2 metros da aliñación oficial. En todo caso, deberá quedar remetida do bordo, ao menos 0,60 metros, para permiti-lo paso de peóns.2. Cando por circunstancias especiais non se faga aconsellable a aplicación de ditas normas, o técnico municipal correspondente, fixará as características do valado, pudendo ordena-la súa desaparición total no momento en que rematen os traballos indispensables en planta baixa, continuando as obras nas plantas superiores, previa colocación dunha estada de protección que permita o tránsito pola beirarrúa e ofreza as debidas seguridades para a circulación na vía pública.3. Cando as obras ou instalacións poidan supor, de seu ou no seu montaxe, un perigo para os viandantes, esixirase, durante as horas de traballo, a colocación na rúa dunha corda ou palenque cun operario que advirta do perigo. Cando as características do tránsito o aconsellen, poderase limita-lo traballo en determinadas horas.4. Nas zonas en que sexa obrigatorio o recuamento, o valado colocarase na aliñación oficial. Non será obrigatoria cando estea construído o peche definitivo.5. A instalación de valado enténdese sempre con carácter provisional, en tanto dure a obra. Por isto dende o momento en que transcorra un mes sen dar comezo as obras, o estean interrompidas, deberá suprimirse o valado e deixar libre a beirarrúa ao tránsito público. - A maquinaria empregada no proceso de urbanización cumprirá coa normativa de emisión que lle resulte de aplicación, debendo dispor de documentación acreditativa ao respecto. - No caso de efectuar voaduras, no seu deseño e execución, levaranse a cabo as medidas protectoras e correctoras necesarias co fin de minimiza-las afeccións debidas ao ruído, vibracións, po e proxeccións de materiais. - Queda prohibida a queima de restos ou calquera tipo de material, sen a autorización correspondente. - Co fin de evitar posibles alteracións da calidade do aire por emisión de po á atmosfera durante a fase de execución, debido á acción da maquinaria e dos movementos de terra, levarase a cabo o rego de camiños e zonas de obra e o recubrimento cun toldo impermeable dos camións que transporten o material. Ademais, procederase ao lavado das rodas dos camións á saída da zona das obras. - Estarase ao disposto na Lei 7/1997, de 11 de agosto, de protección contra a contaminación acústica, e no Decreto 150/1999, de 7 de maio, polo que se aproba o Regulamento de protección contra a contaminación acústica así como no estipulado, no seu caso, na ordenanza municipal do Concello de Oza dos Ríos. - Durante a fase de obras disporase dun sistema de recollida, condución e decantación das augas pluviais ou das procedentes do rego da zona das obras caídas no interior da superficie de actuación. - O deseño dos dispositivos de drenaxe da rede viaria realizarase de xeito que se evite a formación de asolagamentos ou deposicións nos puntos de incorporación á rede natural. - Prohíbese verter nos canles fluviais restos de formigón ou cemento, ou lavar materiais ou ferramentas que estiveran en contacto con eles, así como os cambios de aceite da maquinaria de construción. Ademais non se depositarán na zona de servidume nin en lugares próximos, ningún tipo de material que se poida incorporar a estes por esbarramento ou por asolagamento. - De forma previa ao comezo efectivo das obras, procederase a delimita-lo terreo afectado por estas, de xeito que se minimice a afección do proxecto sobre o territorio. Igualmente definiranse os camiños a utilizar no marco do proceso construtivo, debendo estar xustificado o emprego de zonas diferentes aos trazados dos camiños definitivos. - Retiraranse e amontoará a terra vexetal procedente das labores de escavación e movementos de terras co obxecto de empregala posteriormente no proceso de restauración paisaxística das zonas verdes e dos espazos afectados polas obras. Esta terra vexetal mentres permaneza almacenada non poderá ser mesturada con ningún tipo de escombros. - Os montóns de terra vexetal teranse que facer de modo que se impida o seu deterioro por compactación (por paso de maquinaria) ou por erosión hídrica. No caso de que o período de almacenamento sexa prolongado e non apareza vexetación espontánea nos montóns, realizaranse sementeiras de herbáceas (gramíneas e leguminosas) con aportes de mulch suficiente para manter entre un 5% e un 6% de materia orgánica. - Naquelas zonas afectadas por movementos de terra, escavacións e en xeral todas aquelas operacións de obra que supoñan a aparición de superficies núas, procederase á súa revexetación unha vez se alcancen as superficies definitivas, co obxecto de evita-la aparición de fenómenos erosivos. - Previamente á realización de tarefas de mantemento e reparación da maquinaria de obra non apta para circular por estrada, deberase dispor na zona dos medios necesarios para evita-la chegada de vertidos accidentais ao solo, facilitando a súa recollida. No caso da maquinaria apta para esta circulación, estas tarefas deberanse realizar en talleres autorizados. - Delimitarase, ademais, un espazo destinado a acollida das instalacións auxiliares á obra (parque de maquinaria, zona de almacenamento de materiais, etc.). Deberase localizar en espazos carentes de valores ambientais relevantes, e estar dotada dos equipamentos necesarios para asegurar un funcionamento ambientalmente seguro de ditas instalacións. - Tódolos residuos xerados xestionaranse conforme á lexislación vixente de aplicación, en función da súa natureza, primando o seo reciclaxe ou reutilización fronte ao vertido. Ademais almacenaranse en contedores, ata a súa entrega a xestor autorizado, situados na zona de instalacións de obra, atendendo aos criterios de almacenamento establecidos na lexislación vixente e sinalizando claramente a súa presenza, debéndose informar ao persoal da obra sobre a situación destas zonas. - No caso de que se precise material procedente de canteiras para o desenvolvemento das obras, este deberá proceder de canteiras autorizadas. Ademais estúdase a posibilidade de que parte dos materiais a usar para a urbanización (para bases ou subbases dos viais, para a fabricación de formigonados, para pavimenta-las vías auxiliares, para recheos pouco esixentes xeotecnicamente, etc.), procedan de plantas de reciclaxe de residuos de construción e demolición. - Respectarase sistematicamente todo tipo de vexetación existente que non estea afectada directamente pola execución da obra. Ademais, procederase ao balizado ou á sinalización da zona verde co obxecto de evitar afeccións innecesarias sobre ela. - Para a realización de poda das especies arbóreas débese ter en conta o dispostos no Regulamento de Montes, tendo que face-la correspondente comunicación de poda ou solicitude de autorización, segundo o caso. - Os restos vexetais que se produzan, deberán ser xestionados correctamente prevalecendo sempre a súa valorización. No caso de depositalos no terreo, deberán ser triturados e distribuídos homoxeneamente, para permitir unha rápida incorporación ao solo. - Tódalas árbores e sementes a empregar reunirán as condicións suficientes de pureza, potencia xerminativa e ausencia de pragas e enfermidades que garanten o éxito da revexetación. - Procederase ao rego regular, ao abonado mineral de reforzo anual e á resementeira das superficies nas que aparezan calvas e/ou avultamentos ata que se asegure a viabilidade da revexetación. - Estableceranse as medidas correctoras necesarias co fin de minimiza-la contaminación luminosa. - Establecerán medidas encamiñadas ao mantemento das infraestruturas locais existentes que sexan utilizadas na execución do proxecto, procedéndose á reparación dos estragos ou danos ocasionados nelas, de se-lo caso. Enténdese por parcelación a subdivisión simultánea o sucesiva de parcelas, o a agrupación das mesmas previstas na ordenación do P. E. R. I. Toda agrupación o segregación das parcelas citadas anteriormente deberán: - Respecta-la estrutura urbanística que fixa o P. E. R. I. - Facer posible as acometidas dos demais servizos urbanísticos. - Deseñar parcelas edificables de acordo coa normativa do P. E. R. I. Toda parcelación estará sometida a previa licenza municipal. Permítese agrupar parcelas para formar outras de maiores dimensións. As parcelas resultantes estarán suxeitas, en todo caso, ás prescricións que as Ordenanzas Particulares sinalan. Poderanse dividir parcelas para formar outras de menor tamaño, sempre que cumpran os seguintes requisitos: - As parcelas resultantes non serán menores da mínima establecida para cada zona nas ordenanzas particulares. - Cada unha das novas parcelas cumprirá cos parámetros reguladores da ordenación establecida nos Proxectos de Compensación e Reparcelación. - Resólvese adecuadamente a dotación de tódolos servizos existentes para cada unha das parcelas resultantes. - Se con motivo da subdivisión de parcelas fora preciso realizar obras de urbanización, estas executaranse con cargo ao titular da parcela orixinaria. - A esixencia de prazas de aparcamento privadas repartirase proporcionalmente á edificabilidade de cada parcela. - A nova parcelación, así mesmo, será obxecto de licenza municipal. PLANOS DE INFORMACIÓN INFORMACIÓN DO MEDIO URBANO I-02 SITUACIÓN 1/5.000 I-03 USOS E TIPOLOXÍAS DO SOLO URBANO 1/2.000 I-04 REDES E INFRAESTRUTURAS DE SERVIZO EXISTENTES 1/500 INFORMACIÓN DO ÁMBITO I-04 LEVANTAMENTO TOPOGRÁFICO 1/500 I-05 HIPSOGRÁFICO 1/500 I-06 PARCELARIO DE CATASTRO 1/500 I-07 FOTOGRAFÍA AÉREA 1/500 I-08 ÁMBITO DO P. E. R. I. E ÁREA DE REPARTO 1/500 PLANEAMENTO VIXENTE I-09 CLASIFICACIÓN DO SOLO. ALIÑACIÓNS 1/2.000 I-10 COTAS E RASANTES 1/2.000 PLANOS DE ORDENACIÓN O-01 ZONIFICACIÓN 1/500 O-02 COTAS E RASANTES 1/500 O-03 REDE DE ABASTECEMENTO DE AUGA 1/500 O-04 REDE DE SANEAMENTO DE AUGAS RESIDUAIS 1/500 O-05 REDE DE EVACUACIÓN DE AUGAS PLUVIAIS 1/500 O-06 REDE DE DISTRIBUCIÓN DE ENERXÍA ELÉCTRICA 1/500 O-07 REDE DE ALUMEADO 1/500 O-08 REDE DE TELEFONÍA E COMUNICACIÓNS 1/500 O-09 REDE VIARIA. PERFÍS LONXITUDINAIS 1/1.000